چین ساوونما ناظیری ویفنگ، چین اوردوسونون، پکن رهبرلیگی‌نین تایوان و جنوبی چین دنیزی ایله باغلی حاق ادعا‌لارینی ساوونما آدینا بؤیوک بیر قطعیتله حرکته کئچه‌جگینی سؤیله‌دی.
South China Morning Post قزئتی‌نین خبرینه گؤره، ساوونما ناظیری ویفنگ، سینگاپوردا آسیانین اهمیت‌لی امنیت ذیروه‌سی " Shangri-La Dialogue" دا ائتدیگی دانیشمادا، خاریجی گوجلرین تایوانلا باغلی ایشلره قاریشماماسی لازیم اولدوغونو ایفاده ائده‌رک، اوردونون، پکن رهبرلیگی‌نین تایوان و جنوبی چین دنیزینه دایر ادعا‌لارینی ساوونماق اوچون بؤیوک بیر قرارلیلیق ایله حرکت ائدجگینی سؤیله‌دی.
وئی "کیم تایوانی چین‌دن آییرماغا چالیشسا، اونونلا سونونا قدر ساواشا‌جاییق" ایفاده‌لرینی ایستیفاده ائتدی.
آمریکا چین ایله گؤروشمک ایسته‌سه، اؤلکه‌سی‌نین قاپی‌لارینی آچیق توتاجاغینی ایفاده ائدن ویفنگ، واشینگتون ساواشماق ایسته‌سه چین‌ین ایقتیصادی و امنیت مسئله‌لری اییله باغلی سونونا قدر ساواشاجاغینی سؤیله‌دی. ویفنگ، چین و آمریکا آراسین‌داکی هر هانسی بیر نیظامی موناقیشه‌نین فلاکته سبب اولاجاغینی ایفاده ائتدی.
چین‌ده 1949-جو ایلده ماو زئدونگون اقتدارا گلمه‌سی اوزرینه بعضی حکومت عضو‌لری، تایوانا قاچا‌راق آدادا موستقیل‌لیک‌لرینی اعلان ائتمیش و "میللیتچی چین" اولا‌راق دا آدلاندیردیق‌لاری تایوانی قورموشدولار. آنجاق چین، تایوان‌ین موستقیل‌لیگینی قبول ائتمه‌دی. پکن رهبرلیگی، "تک چین" پرینسیپینی منیمسه‌یه‌رک چینی بین الخالق جمعیتده یالنیز اؤزلری‌نین تمثیل ائتدیگینی ساووناراق و تایوان‌ین، موستقیل‌لیک اعلان ائتمه‌سی حالیندا نیظامی گوجله موداخیله ائده بیله‌جگینی ایفاده ائدیر. تایوان‌ین ساوونماسینا دستک وئرن آمریکا، هر ایل میلیاردلارلا دو‌لارلیق سیلاح ساتیر.
